כשהם רואים אותנו

כשהם רואים אותנו (באנגלית: When They See Us; נודע בהתחלה בשם החמישייה מסנטרל פארק ובאנגלית: Central Park Five) היא מיני-סדרה אמריקאית מסוגת דרמה שנוצרה, נכתבה ובוימה על ידי אווה דוברני עבור שירות הזרמת המדיה "נטפליקס", ומבוססת על אירועים אמיתיים שהתרחשו בשנת 1989 בסנטרל פארק ובוחנת את חייהם של חמשת החשודים, שכונו "החמישייה מסנטרל פארק", ומשפחותיהם לאחר שהחמישייה הועמדה לדין בשנת 1990 באשמת אונס ותקיפת אישה בסנטרל פארק שבניו יורק שנה קודם לכן. בסדרה מופיע צוות שחקנים נרחב הכולל את אסנטי בלאק, קליל האריס, איתן הרייס, ג'רל ג'רום, מרקיז רודריגז, מרשה סטפני בלייק, קיילי בונבורי, ורה פרמיגה, פליסיטי האפמן, ג'ון לגוויזאמו, ניסי נאש ומייקל קנת' ויליאמס. הסדרה עלתה לכל הפלטפורמות של נטפליקס ב-31 במאי 2019, ומיד עם עלייתה לשידור זכתה לשבחים על ביצועיהם של צוות השחקנים ועל תהליך הליהוק. פרק ספיישל מיוחד שנקרא "Oprah Winfrey Presents When They See Us Now", שודר לראשונה ב-12 ביוני 2019, בנטפליקס ובערוץ של אופרה וינפרי. הסדרה מבוססת על אירועי המקרה האמיתי של האצנית בסנטרל פארק, ובוחנת את חייהם של חמישה חשודים שהועמדו לדין באשמת אונס ותקיפה מינית של הקורבן, ושל משפחותיהם. חמשת הנערים, גיבורי הסדרה - קווין ריצ'רדסון (אסנטי בלאק), אנטרון מקריי (קליל האריס), יוסף סלאם (איתן הרייס), קורי וייז (ג'רל ג'רום) וריימונד סנטנה (מרקיז רודריגז) - חולקו על ידי התביעה לשתי קבוצות עבור המשפט. כל נער הורשע על ידי חבר המושבעים באישומים שונים הקשורים לתקיפה; וארבעה הורשעו באונס. החמישה נידונו לעונשים המקסימליים ביותר לקטינים ולבגיר אחד; קורי וייז, שהיה בן 16 בזמן ביצוע הפשע לכאורה, ריצה את עונשו בכלא רגיל והשאר הועברו למוסד לנוער עבריין. לאחר שהתוקף האמיתי זוהה בשנת 2002 על ידי הודאה, ראיות דנ"א וראיות אחרות בחקירתו של משרד התובע המחוזי, התובע ביקש שבית המשפט יבטל את ההרשעות של חמשת הגברים (בכך לנקוט עמדה משפטית שבה מתייחסים לשני הצדדים כאילו לא התרחש משפט כלל). באותו זמן, כל החמישה ריצו את עונשם. המדינה משכה את כל האישומים נגדם ומחקה את שמותיהם מהמערכת לרישום עברייני מין. החמישה הגישו תביעה נגד ניו יורק בשנת 2003 בגין הרשעה שלא בצדק וקיבלו פיצויים בשנת 2014. בשנת 2016, החמישה שוב הגישו תביעה נגד המדינה וקיבלו שוב פיצויים. (דבר הפיצויים האחרונים לא הופיעו במיני הסדרה). אסנטי בלאק - קווין ריצ'רדסון ג'סטין קונינגהם - קווין ריצ'רדסון, בבגרותו. קליל האריס - אנטרון מקריי ג'ובן אדפו - אנטרון מקריי, בבגרותו איתן הרייס - יוסף סלאם כריס צ'אלק - יוסף סלאם, בבגרותו. ג'ארל ג'רום - קורי וייז מרקיז רודריגז - ריימונד סנטנה פרדי מיירס - ריימונד סנטנה, בבגרותו. מרשה סטפני בלייק - לינדה מקריי, אמו של אנטרון. מייקל קנת' ויליאמס - בובי מקריי, אביו של אנטרון. קיילי בונבורי - אנג'י ריצ'רדסון, אחותו הגדולה של קווין. אונג'אנו אליס - שרון סלאם, אמו של יוסף. ורה פרמיגה - אליזבת לדרר פליסיטי האפמן - לינדה פיירסטיין ג'ון לגוויזאמו - ריימונד סנטנה האב, אביו של ריימונד ניקי נאש - דולורס וייז, אימו של קורי. עומר דורסי - אלומבי ברת', ראש קהילה ופעיל תקשורתי המגן על החמישה סוזן דאגלס - גרייס קוף כריסטופר ג'קסון - פיטר ריברה, עורך הדין שייצג את ריימונד. ג'ושוע ג'קסון - מיקי ג'וזף, עורך הדין שייצג את אנטרון. פמקה ינסן - ננסי ריאן, עוזרת התובע המחוזי שהוקצתה במקור לתיק של החמישייה לפני שהתיק ניתן ללדרר, ומאוחר יותר פיקחה על ביטול ההרשעות של חמישייה. אדפרו אודויה - נומסה ברת', אשתו של אלומבי הממשיכה את דרכו לאחר מותו. אורורה פריניו - טניה, בת זוגו של ריימונד סנטנה (המבוגר). סטורם ריד - ליסה, בת זוגו של קורי וייז. ויליאם סאדלר - מייקל שיהאן בלייר אנדרווד - בובי ברנס, עורך הדין שייצג את יוסף. לן קאריו - רוברט מורגנטאו צ'יקוודי איוואונג' - קולין מור, עורך הדין שייצג את קורי. פרנק פנדו - הבלש גונזלס אלכסנדרה טמפלר - טרישה מיילי אלן גרינברג - הווארד דילר, עורך הדין שייצג את קווין. אייזיס קינג - מרסי וייז לוגאן מרשל-גרין - רוברטס גארי פרז - מנואל סנטנה דאשה פולנקו - אלנה רייס נוי - מתיאס רייס ב-6 ביולי 2017, הוכרז שנטפליקס הזמינה סדרה שתתבסס על המקרה האמיתי של "חמישיית סנטרל פארק", שתכלול חמישה פרקים. הסדרה נוצרה על ידי אווה דוברני שגם ביימה וכתבה את הסדרה. המפיקים בפועל של הסדרה הם דוברני, ג'ף סקול, ג'ונתן קינג, אופרה וינפרי, ג'יין רוזנטל ובארי ולש. ב-9 ביולי 2018, נודע שהסדרה תכלול ארבעה פרקים, שהצלם בראדפורד יאנג יהיה אמון על צילום הסדרה, ושרובין סויקורד, אטיקה לוק ומייקל סטארבורי יהיו אמונים על כתיבת הפרקים לצדה של דוברני. ב-1 במרץ 2019, דוברני הכריזה ששם הסדרה הרשמי הוא כשהם רואים אותנו ושהסדרה תעלה לשידור ב-31 במאי 2019. ההכרזה על כך לוותה בטיזר טריילר ראשון. ביולי 2018, הוכרז שמייקל קנת' ויליאמס, ורה פרמיגה, ג'ון לגוויזאמו, פליסיטי האפמן, ג'ארל ג'רום ויובאן אדפו לוהקו לצוות השחקנים הראשי. ב-3 באוגוסט 2018, נודע שניקי נאש, אונג'אנו אליס, קיילי בונבורי, מרשה סטפני בלייק וסטורם ריד לוהקו לתפקידים משניים. שבוע לאחר מכן, הוכרז שכריס צ'אלק, איתן הרייס, מרקיז רודריגז, קליל האריס, פרדי מיירס, ג'סטין קאנינגהם ואסנטה בלק יגלמו את הדמויות הראשיות - חמישיית סנטרל פארק - הן כמבוגרים והן כבני נוער. בסוף החודש, נודע שג'ושוע ג'קסון, כריסטופר ג'קסון, אדפרו אדויה, עומר דורסי, בלייר אנרווד, פמקה ינסן, ויליאם סאדלר ואורורה פריניו הצטרפו לצוות השחקנים. צילומי הסדרה החלו ב-6 באוגוסט 2018, בניו יורק, ניו יורק, תחת אחריותו של הצלם בראדפורד יאנג. ב-10 באוגוסט 2018, הצילומים התקיימו בשדרת מדיסון באזור מזרח הארלם באזור מנהטן. אתר האינטרנט הרשמי של כשהם רואים אותנו (בשפות מרובות) כשהם רואים אותנו, ברשת החברתית פייסבוק כשהם רואים אותנו, ברשת החברתית אקס (טוויטר) כשהם רואים אותנו, ברשת החברתית אינסטגרם "כשהם רואים אותנו", במסד הנתונים הקולנועיים IMDb (באנגלית) "כשהם רואים אותנו", באתר נטפליקס "כשהם רואים אותנו", באתר Rotten Tomatoes (באנגלית) "כשהם רואים אותנו", באתר Metacritic (באנגלית) "כשהם רואים אותנו", במסד הנתונים הקולנועיים KinoPoisk (ברוסית) נתנאל שלומוביץ, הסדרה של נטפליקס מחטטת מחדש בפצע מדמם בתולדות ניו יורק, באתר הארץ, 19 ביוני 2019 עופרה עופר אורן, "כשהם רואים אותנו": האם עוול כזה ממשיך להתרחש גם בישראל?, בבלוג "סופרת ספרים", 9 בינואר 2020 D'Alessandro, Anthony (June 10, 2019). "'When They See Us': How Composer Kris Bowers Evoked The Fear, Pain & Innocence In Ava DuVernay's Series – Crew Call Podcast". Deadline Hollywood. Retrieved June 11, 2019. ""Oprah Winfrey Presents When They See Us Now" to Premiere June 12 at 10P on OWN and Netflix". The Futon Critic. June 7, 2019. Retrieved June 15, 2019. Fuster, Jeremy (June 9, 2019). "Central Park 5 Received Additional $3.9 Million Settlement From New York in 2016 (Report)". The Wrap. Retrieved June 15, 2019. Petski, Denise (July 6, 2017). "Ava DuVernay Teaming With Netflix On Central Park Five Limited Drama Series". Deadline Hollywood. Retrieved July 10, 2018. Patten, Dominic (July 9, 2018). "Ava DuVernay's 'Central Park Five' Casts Michael K. Williams, Vera Farmiga & John Leguizamo For Netflix Limited Series". Deadline Hollywood. Retrieved July 9, 2018. Patten, Dominic (March 1, 2019). "Ava DuVernay's 'Central Park Five' Gets Netflix Debut Date, New Name + Teaser". Deadline Hollywood. Retrieved June 15, 2019. Petski, Denise (July 25, 2018). "'Central Park Five': Felicity Huffman, Jharrel Jerome & Jovan Adepo Join Ava DuVernay's Netflix Series". Deadline Hollywood. Retrieved July 25, 2018. Otterson, Joe (August 3, 2018). "'Wrinkle in Time' Star Storm Reid, Niecy Nash Among Five to Join Ava DuVernay's 'Central Park Five' Series". Variety. Retrieved August 3, 2018. Petski, Denise (August 10, 2018). "'Central Park Five': Chris Chalk, Ethan Herisse Among 6 Male Leads Cast In Ava DuVernay's Netflix Series". Deadline Hollywood. Retrieved August 10, 2018. Patten, Dominic (August 24, 2018). "Ava DuVernay's 'Central Park Five' Adds Joshua Jackson, 'Hamilton's Christopher Jackson, Adepero Oduye & More". Deadline Hollywood. Retrieved August 24, 2018. "Friday, Aug 10 Filming Locations for This Is Us, The Boys, SVU, & more! - On Location Vacations". On Location Vacations. August 10, 2018. Retrieved August 10, 2018.